তথ্যপ্রযুক্তি ডেস্ক: অ্যাপল মিউজিকে আনা হয়েছে বিশ্বের সেরা একশ গানের তালিকা। এর মাধ্যমে দেশভিত্তিক ও বিশ্বব্যাপী শীর্ষে থাকা টপ ১০০ গান দেখার সুবিধা থাকছে। প্রযুক্তি সাইট ভার্জ-এর প্রতিবেদনে বলা হয়েছে, এর মাধ্যমে আইওএস ১২ বেটা এবং ম্যাকওএস মোহাভি বেটা সংস্করণে অ্যাপল ১১৬টি তালিকা যুক্ত করছে। এই সবগুলো তালিকা অ্যাপল মিউজিক অ্যাপটির ‘ব্রাউজ’ সেকশনে ‘টপ চার্টস’-এর মধ্যে পাওয়া যাবে।